open-index/open-wikipedia-markdown huggingface dataset:
Chaim Weizmann

**Chaim Azriel Weizmann** (hebraisk: ) (født 27. november 1874 i Motyli ved Pinsk (i dagens Belarus), død 9. november 1952 i Jerusalem) var en kjemiker, sionist og israelsk politiker. Han var Israels første president, og innehadde dette vervet fra 1949 til sin død.

## Liv og virke

### Bakgrunn
Chaim Weizmann var sønn av en trehandler. Etter cheder og gymnasium studerte Weizmann fra 1892 kjemi ved Technische Hochschule i Darmstadt og fra 1894 ved universitetet i Berlin. I 1897 dro han til Freiburg im Üchtland i Sveits, han han tok doktorgraden i 1899, *summa cum laude*.

### Karriere
Fra 1901 arbeidet han som dosent i biokjemi ved universitetet i Genève og fra 1904 som professor ved universitetet i Manchester.

I 1910 ble han britisk statsborger, og arbeidet som direktør for et militært laboratorium fra 1916 til 1919. Han utviklet en ny syntese for aceton, som var viktig for fremstillingen av sprengstoffet TNT, og tok noen patenter.

Under sitt studium ble han kjent med Theodor Herzls bok *[[Der Judenstaat]]*, og begynte å interessere seg for sionismen. Ved siden av hans karrière som kjemiker spilte det sionistiske engasjementet tidlig en viktig rolle i hans liv, og han arbeidet gjennom mange år for å vinne europeiske land for idéen om en jødisk stat. 

Han ble president for den jødiske verdenskongressen i 1920, og beholdt dette vervet med et avbrudd mellom 1931 og 1935 til 1946. Da det britiske arbeiderpartiet kom til makten, og inntok en avvisende holdning til sionismen, ble det satt spørsmålstegn ved Weizmanns samarbeid med britene og han ble ikke gjenvalgt som president for verdenskongressen.

Etter annen verdenskrig gikk Weizmann først inn for en deling av Palestina i en jødisk og en arabisk del. 17. mai 1948 ble Weizmann president for det provisoriske statsrådet i Israel, og 16. februar ble han valgt til den nye statens første president. Han ble gjenvalgt i november 1951, men led av alvorlig hjertesykdom og døde året etter.

Kibbutzen Kfar HaNassi er oppkalt etter Weizmann.

## Personlig forhold
Weizmann var gift med Vera Weizmann (1881–1968) fra 1906 til sin død i 1952. Paret hadde to sønner. Deres yngste sønn, Michael Weizmann, ble skutt ned og drept over Biscayabukten under Andre verdenskrig da han var pilot for britiske RAF. 

Likudpolitikeren Ezer Weizman (1924&ndash;2005), som var israelsk president fra 1993 til 2000, var hans nevø.

## Referanser
Freestyle under Vinter-OL 1994

**Freestyle under Vinter-OL 1994** ble arrangert fra 15. til 24. februar i Kanthaugen Freestyleanlegg på Lillehammer. Det ble det arrangert fire øvelser, kulekjøring og hopp for kvinner og menn.

Det ble også arrangert freestyle ballett som demonstrasjonsgren.

## Medaljefordeling

## Medaljevinnere
;Menn

;Kvinner

## Eksterne lenker
* 
* Lillehammer 1994 Freestyle Skiing Results på olympics.com
* Freestyle Skiing at the 1994 Winter Olympics på olympedia.org
*  Freestyle Skiing at the 1994 Lillehammer Winter Games  på Sports-reference.com/olympics
Tennspole

En **tennspole**, eller **coil**, er en viktig del av tenningssystemet i en bensinmotor. Coilen har til oppgave å omforme lavspent strøm til å levere strømstøt med en så høy spenning at gnistene under alle forhold springer over tennpluggelektrodene. I et tradisjonelt tenningssystem med fordeler går det en ledning (coilkabel) fra coilen til fordeleren, og derfra én pluggledning til hver av tennpluggene. Tennspoler av nyere dato benytter «opphakket» strøm (eng.: switching power supply), mens tennspoler av eldre modell benytter en transformator.

## Beskrivelse av tennspoler av eldre modell
I den følgende beskrivelsen av coilens virkning er det tatt utgangspunkt i tenningsanlegg for eldre biler og fordeler med stifter.

Coilen har en jernkjerne sammensatt av tynne jernplater. Coilens sekundærvikling består av tynn tråd viklet utenpå jernkjernen. Primærviklingen er av tykkere tråd, og ligger ytterst for at varmen som oppstår på grunn av strømgjennomgangen bedre kan ledes bort. Primær- og sekundærviklingen begynner begge ved coilens ene lavspenningstilkobling (6 eller 12 volt). Sekundærviklingens andre ende går til coilens høyspentuttak (coiltårnet). Primærviklingen går til lavspentuttaket på coilen og videreføres over stiftene i fordeleren til «gods». 
   
Når det går strøm gjennom coilens primærvikling, omgis coilen av et kraftlinjefelt. Når strømmen brytes (via stiftene i fordeleren), faller kraftlinjefeltet brått sammen. Dette medfører at de enkelte kraftlinjene skjærer vindingene i sekundærviklingen, hvor det induseres en spenning. Størrelsen på denne spenningen avhenger blant annet av hvor raskt kraftlinjefeltet bryter sammen, av strømstyrken i primærviklingen og av antall vindinger i vindingene. Sekundærviklingen i en bilcoil har flere tusen viklinger mer enn i primærviklingen. Den maksimale sekundærspenningen vil altså kunne økes med økt spenning i primærvindingen.  Av praktiske grunner sørger man for at denne strømstyrken ikke økes ut over 2 til 4 ampere, ettersom større strømstyrke vil redusere levetiden til stiftene i fordeleren og medføre at coilen blir for varm. 

Sekundærspenningen i coilen synker når turtallet i motoren øker. Dette er en ulempe når man installerer tenningsanlegg med stifter i bilmotorer. Årsaken til dette er at stiftene i fordeleren ved stigende turtall er lukket i stadig kortere tid, og at denne tiden ikke er tilstrekkelig lang til at strømmen, og dermed kraftlinjefeltet, får bygget seg opp til sin fulle styrke. Da kraftlinjefeltets styrke er en av de faktorer som påvirker den induserte spenning blir altså denne mindre.
Khanty-Mansia

**Khanty-Mansia** (russisk: Ханты́-Манси́йский автоно́мный о́круг – *Khanty-Mansijskij avtonomnyj okrug*) er et autonomt distrikt (okrug) og et føderasjonssubjekt i Russland.  Khanty-Mansia er en betydelig oljeprodusent og har stor betydning for russisk økonomi.

Nedslagsfeltet til elva Ob utgjør en stor del av distriktet, som strekker seg fra Uralfjellene i vest og østover inn i den asiatiske delen av Sibir.  Det grenser i vest mot republikken Komi, i nord mot Jamalo-Nenetsk, i sørøst mot Tomsk oblast og i sør mot Omsk, Tjumen og Sverdlovsk oblaster.

Urbefolkningen i området er Khanty- og Mansifolkene, som blir betegnet som *Ob-ugriske*, og har et språk som er nært beslektet med ungarsk. I dag er urbefolkningen i klart mindretall og området domineres av etniske russere, som utgjør over 60&nbsp;% av folketallet.

## Referanser


## Eksterne lenker
*
Sveits under Paralympiske vinterleker 2006

**[[Sveits]]** deltok med tjueen deltaker i de **[[paralympiske vinterlekene 2006]]** i Torino.

## Medaljer

## Deltakere
;Alpin skiidrett
:Hans Jörg Arnold, Nadja Baumgartner, Fritz Berger, Michael Brügger, Hans Burn, Jürg Gadient, Christoph Kunz, Markus Pfisterer, Thomas Pfyl, Simon Raaflaub, Thomas von Däniken

;Rullestolcurling
:Manfred Bolliger, Urs Bucher, Cesare Cassani, Erwin Lauper, Madeleine Wildi

;Nordiske grener
:Chiara Devittori, Heinz Frei, Bruno Huber, Pascal Schrofer, Rüdi Weber

## Kilder
* Athletes and teams list by NPC

## Se også
* Sveits ved de paralympiske leker
Auklandshamn

**Auklandshamn** er ei bygd i Sveio kommune i Vestland fylke. Stedet ligger på sør/østsiden av Bømlafjorden i Sunnhordland, vest for Førdespollen, 30 kilometer nord for Haugesund. Stedet har egen barneskole, Auklandshamn skole, med ca 40 elever. Stedet har flere utleiehytter for turister, to større religiøse foreninger, et aktivt idrettsmiljø og gode muligheter for turer i skog og mark.

Bygda har blandet bebyggelse med både bolighus og hytter. Det er rundt 500 fastboende i bygda. 

## Kulturliv

Bygda har mange frivillige organisasjoner som er aktive på mange felt. Blant annet kan nevnes bygdelag (velforening), kystkulturlag, idrettslag og noen religiøse foreninger. Det er egen skole i bygda. Det er litt næringsliv i bygda, noe turisme og havbruk med leverandører, dykkerselskapet Stava dykk, Sjøtroll Havbruk avd Sveio, Briliant fiskeoppdrett. Det finnes en del mindre selskaper og enkeltpersonforetak, det har også tidligere vært drevet en dagligvarebutikk. Sentrum i bygda ligger i selve Auklandshamn.

## Geografi

Geografisk er bygda Auklandsham plassert langs sjøen, fra inngangen til Rødspollen, langs vestsiden av Førdespollen og langs Bømlafjorden fra Grimsholmen til Tjernagel. Ved Lambeidvågen er det friluftsområde som kommunen i samarbeid med Friluftsrådet Vest. Auklandshamn bygdelag bidreg med dugnad. Bygdelaget har også fått disposisjonsrett til en større eiendom til vannet Langevatn, hvor det er badeplass om sommeren, muligheter for fiske med mer. Det er ellers mange mindre vann i bygda med bademuligheter og fiske. Utmarken er for det meste dekket av barskog, noe lauvskog og lynghei.

## Flora

Vestkysten av Sveio var tradisjonelt dekket av lyng, for det meste røsslyng. I den senere tid, med lite husdyrhold i utmarka, har det vokst opp mye skog, både bar og lauvskog. Mye av skogen, spesielt i ytre deler av bygda, er forholdsvis ung.

## Fauna

Det er en del storvilt med rådyr og hjortestamme med i Auklandshamn krinsen. Det finnes også småvilt som rødrev, piggsvin, ekorn osv. Bømlafjorden er rik på fisk, blant dem er torsk og sei vanligst. I sesongen er det også mye makrell og sild som kommer inn langs fjorden. I ferskvannene finnes det ørret. Det finnes noen havbruksanlegg langs kysten, som bidrar med arbeidsplasser.

## Referanser


## Eksterne lenker
* hjemmesiden til Auklandshamn
Storbritannia under Paralympiske vinterleker 2006

**[[Storbritannia]]** deltok med tjue deltakere i de **[[paralympiske vinterlekene 2006]]** i Torino.

## Medaljer

### Sølv
;Rullestolcurling
:18. mars: Frank Duffy, Micahel McCreadie, Tom Killin, Angie Malone, Ken Dickson

## Deltakere
;Kjelkehockey
:Simon Berry, Mark Briggs, Gary Farmer, David French, Matt Lloyd, Karl Nicholson, Philip Saunders, Nathan Stephens, Stephen Thomas, Ian Warner, Richard Whitehead, Russell Willey

;Rullestolcurling
:Ken Dickson, Frank Duffy, Tom Killin, Angie Malone, Michael McCreadie

;Alpine grener
:Russell Docker, Liz Miller, Sean Rose

## Kilder
*Athletes and teams list by NPC

## Se også
*Storbritannia ved de paralympiske leker
Battlefield 2142

***Battlefield 2142*** er et Gullstikka-belønnet førstepersonsskytespill som er utviklet av svenske Digital Illusions CE til PC. Det er oppfølgeren til *[[Battlefield 2]]* og bruker av samme grafikkmotor. Det ble lansert i oktober 2006. Spillets handling foregår i fremtid, nærmere bestemt i år 2142, akkurat 200 år etter originalspillet *[[Battlefield 1942]]*. Som i de andre spillene i serien handler det om slag i stor skala, hvor både infanterister og mekaniserte hærstyrker samarbeider tett. Man har bygget videre på de nye idéene fra *Battlefield 2* og lagt til en rekke våpen som kan låses opp etter hvert. Kommunikasjonsmulighetene i kampgruppene har også blitt forbedret. En av de store nyhetene siden sist er en helt nytt spillmodus, kalt *Titan mode*.

I mars 2007 ble en utvidelse ved navnet *Northern Strike* sluppet på markedet. I denne utvidelsen finnes tre nye baner og to nye kjøretøy. Spillerne får også tilgang til mer opplåsbart utrustning.

## Spillet
*Battlefield 2142* er en førstepersonsskytespill der spilleren kan gå med i en allerede pågående kamp, bli plassert på et av de to lagene og deretter velge soldatklasse. Alle ulike klasser har sine fordeler og ulemper. I stedet for å kjempe til fots kan spilleren også ta kontrollen over både feltkjøretøy og kampfly, og på den måten bidra til at eget lag kommer seirende ut av konflikten.

Lagspillfunksjonene gjør at opp til 64 spillere kan kastes ut i kampens hete samtidig, som medlemmer av et soldatlag (Squad) eller som bakmenn i Commander Mode, der man dirigerer strategiske angrep for lagkameratene.

## Handling
Året er 2142, og en ny istid har kastet verden ut i kaos og panikk. Områdene av jorden som ikke er dekket av is, kan bare produsere nok mat til en brøkdel av jordens befolkning.

I *Battlefield 2142* kan spillerne velge mellom to sider å slåss for, to militære supermakter som kjemper for å overleve i en storslagen krig; Den europeiske union (EU) eller den nyopprettede Pan-Asian Coalition (PAC).

Spilleren blir bevæpnet med et arsenal av høyteknologiske rifler, usynlighetsutstyr og maskingeværer, og man kan bruke hypermoderne fremkomstmidler. Enorme, vandrende stridsvogner (Battlewalkers, Bogatyr 39) lager kaos på bakken, og futuristiske fly dominerer himmelrommet. Når man skal kjempe mot disse, må man bruke kløkt og et arsenal av nye høyteknologiske hjelpemidler som EMP-grantater og smartbomber(Magnetiske bomber, ikke kraftige, umulige å unnslippe) for å jevne ut oddsene på slagmarken.

## Referanser


## Eksterne lenker
*
Ålgård stadion

**Ålgård stadion** er Ålgård Fotballklubbs hjemmebane, men er også friidrettsbanen på Ålgård. Banen ligger i sentrum, ved elva Figgjo, og ble åpnet i 1950. Etter dette har anlegget også fått klubbhus, løpebane, tribune, treningsfelt og grusbane.

Byggingen av klubbhuset startet 12. mai 1972, og det ble tatt i bruk våren 1973. Målsetningen med klubbhuset var at «vi skulle skape et miljø som ville få alle medlemmer, uansett alder, til å trives i klubben.» Klubbhuset ble bygget på i 1977 og i løpet av 1984–1986.

Det har vært mange diskusjoner på Ålgård om fremtiden til Ålgård stadion, særlig etter at arbeidet med sentralidrettsanlegget på Solås har kommet i gang. Solås har en gressbane og en kunstgressbane, men dette anlegget skal bygges ut med løpebane rundt gressbanen og ytterligere en kunstgressbane. Næringslivet på Ålgård ønsker å bygge ut sentrum. Ålgård FK og menigheten i kirken på Ålgård har alliert seg med hverandre for å sikre både stadion og kirke i sentrum etter at det ble utsatt et vedtak på at Ålgård gamle kirke skulle rives.

## Referanser
Mission: Impossible II

***Mission: Impossible II*** er en amerikansk actionthriller og eventyrfilm fra 2000 regissert av John Woo. Dette er den andre filmen . Denne gangen truer terrorister i Australia med å slippe løse et dødelig influensavirus som har kommet i deres besittelse. IMF-agenten Ethan Hunt blir sendt til for å eliminere trusselen og å skaffe viruset tilbake. Men for at det kan skje må han få hjelp fra en kvinnelig innbruddstyv som er terrorlederens tidligere kjæreste. Hovedrollen spilles av Tom Cruise, mens sentrale biroller spilles av Thandie Newton, Ving Rhames og Dougray Scott.

Den fikk blandet mottakelse av anmelderne, men ble meget populær hos publikum. Den ble den mest innbringende filmen på verdensbasis i 2000.

Den ble etterfulgt av ** (2006).

## Handling
Forskeren Nekhorvitsj er på vei til USA fra Australia med et dødelig influensavirus og motgiften dens. Han skal etter planen få hjelp av agenten Ethan Hunt, men om bord på ruteflyet blir Nekhorvich drept og fratatt viruset av Sean Ambrose, en maktsyk agent som har skiftet side. Ethan må ut på oppdrag for å stjele giften tilbake. Med seg på laget har han IMF-agentene Luther Stickell og Billy Baird i tillegg til den profesjonelle kvinnelige tyven Nyah Nordoff-Hall, som er Seans tidligere kjæreste. Teamet reiser til Australia for å finne Ambrose og å skaffe tilbake viruset og vaksinen.

## Om filmen

### Popularitet og økonomi
*Mission Impossible II* ble meget populær, både i USA og i store deler av verden forøvrig. Den innbragte $549,6 millioner på verdensbasis, hvorav $215,4 millioner i USA og $3 millioner i Norge. Den ble den mest innbringende filmen på verdensbasis i 2000 og den tredje mest innbringende filmen i USA.

Produksjonskostnadene var på mellom $120 millioner og $125 millioner.

### Anmelderne
Den fikk blandet mottakelse av anmelderne, noe som gjenspeiles i at den har fått 57 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 2,5 av 4 stjerner.

De norske anmelderne var jevnt over fornøyde. Blant annet så gav *[[Dagbladet]]* den terningkast fem og *[[VG]]* fire. Nettstedet CINERAMA gav den terningkast fem i 2008.

### Innspilling
De fleste scenene ble gjort på ulike steder i New South Wales i Australia, samt noen steder i California, Utah og Arizona. Opptakene ble foretatt fra april til desember 1999.

### Musikk
Kjenningsmelodien er ved rap-gruppa Limp Bizkit og er basert på den originale melodien fra TV-serien. Hans Zimmer har komponert resten av musikkinnslagene. Det er også musikalsk innslag av gruppa Metallica.

## Roller

* Tom Cruise – Ethan Hunt
* Thandie Newton – Nyah Nordoff-Hall
* Ving Rhames – Luther Stickell
* Dougray Scott – Sean Ambrose
* Brendan Gleeson – John C. McCloy
* Richard Roxburgh – Hugh Stamp
* John Polson – Billy Baird
* Rade Šerbedžija – Dr. Vladimir Nekhorvich
* William Mapother – Wallis
* Dominic Purcell – Ulrich
* Mathew Wilkinson – Michael
* Anthony Hopkins – Mission Commander Swanbeck

## Referanser


## Fotnoter


## Eksterne lenker
*
Norgesmesterskapet i fotball for menn 2004

**Norgesmesterskapet i fotball for menn 2004** var en norsk fotballturnering som ble arrangert i 2004. Det var det 99. norgesmesterskapet i fotball. Brann ble norgesmestre etter å ha slått Fotballklubben Lyn i finalen, som ble spilt søndag 7. november på Ullevaal Stadion i Oslo.

Brann kom til finalen ved å slå Åkra, Norheimsund, Hødd, Bodø/Glimt, Bryne og Stabæk. 

Lyn kom til finalen ved å slå Salangen, Østsiden, Frigg, Vard Haugesund, Hamarkameratene og Lillestrøm.  

Rosenborg ble av NFF satt opp med bortekamp i hver eneste runde, og måtte tilslutt gi tapt i kvartfinalene. RBK ble dermed første og eneste lag som måtte spille fem bortekamper på rad i cupen i en og samme sesong under daværende ordning, der NFF bestemte kampoppsettet.  

## 1. runde

## 2. runde

## 3. runde

## 4. runde

## Kvartfinaler

***[[Sportsklubben Brann|Brann]]** &ndash; Bryne 3-2
***[[Lillestrøm Sportsklubb|Lillestrøm]]** &ndash; Rosenborg 3-2
***[[Fotballklubben Lyn|FC Lyn Oslo]]** &ndash; Ham-Kam 3-1
*Sandefjord &ndash; **[[Stabæk Fotball|Stabæk]]** 3-4

## Semifinaler

***[[Fotballklubben Lyn|FC Lyn Oslo]]** &ndash; Lillestrøm 1-0
*Stabæk &ndash; **[[Sportsklubben Brann|Brann]]** 1-3 e.e.o.

## Finale

## Kilder
* RSSSF Norway
* Fotball.no

## Referanser
Drive-through

:*«Drive-Thru» er også navnet på en film fra 2007, se [[Drive-Thru]].*

En **drive-through** er et sted der man kan kjøre en bil eller annet motorkjøretøy opp til et vindu, skranke eller lignende og bli betjent eller betjene seg selv uten å måtte gå ut av kjøretøyet.

Ved spisesteder med drive-through er det vanlig å spise maten i bilen eller å ta den med seg.

Både ordet (betyr «kjør igjennom») og fenomenet kommer fra USA, hvor en bank i St.Louis i Missouri i 1930 opprettet den visstnok første drive-through. Den første drive-through-restaurant skal ha blitt åpnet i 1947.

## Drive-through vs. drive-in

Drive-through skiller seg fra drive-in (kjør inn), hvor bilistene parkerer på stedet. Begge deler er tilpasninger til bilismen og har det til felles at bilistene slipper å gå ut av bilene – men det ene kan ikke alltid erstatte det andre. Således er f.eks. drive-in-kinoer forholdsvis vanlig i USA, mens en drive-through-kino virker lite hensiktsmessig selv for kortfilmer. Etter hvert som bilismen dominerte mer og mer, ble begge deler etablert blant ulike typer bedrifter, ikke minst USAs hurtigmatkjeder. I Las Vegas finnes en tunnel beregnet på drive-through-bryllup. Derimot har bankene delvis gått fra det fordi det skapte lange bilkøer og kaos.

I Norge finnes drive-through-muligheter særlig i spisesteder med opprinnelse i USA, som McDonald's, men også noen postkasser, bilpostkasser (ordet er kjent siden 1980) er plassert slik at folk kan betjene dem uten å måtte gå ut av bilene.

## Referanser
Norgesmesterskapet i fotball for menn 2003

**Norgesmesterskapet i fotball for menn 2003** var en norsk fotballturnering som ble arrangert i 2003. Det var det 98. norgesmesterskapet i fotball. Rosenborg ble norgesmestre etter å ha slått Bodø/Glimt i finalen, som ble spilt søndag 9. november på Ullevaal Stadion i Oslo.

Bodø/Glimt kom til finalen ved å slå Verdal, Mo, Tromsdalen, Ørn-Horten, Aalesund og Tromsø. 

Rosenborg kom til finalen ved å slå Buvik, Clausenengen, FK Lofoten, Fotballklubben Lyn, Haugesund og Skeid. 

## 1. runde

## 2. runde

## 3. runde

## 4. runde

## Kvartfinaler

***[[Fotballklubben Bodø/Glimt|Bodø/Glimt]]** &ndash; Aalesund 3-0
*Haugesund &ndash; **[[Rosenborg Ballklub|Rosenborg]]** 2-3
***[[Tromsø Idrettslag|Tromsø]]** &ndash; Raufoss 2-0
*Vålerenga &ndash; **[[Skeid Fotball|Skeid]]** 1-3

## Semifinaler

***[[Rosenborg Ballklub|Rosenborg]]** &ndash; Skeid 2-1
*Tromsø &ndash; **[[Fotballklubben Bodø/Glimt|Bodø/Glimt]]** 0-3

## Finale

## Kilder
* RSSSF Norway
* Fotball.no

## Referanser
Fordeler

En **fordeler** er en viktig komponent i tenningssystemet på en bensinmotor. Komponenten finnes ikke i en dieselmotor, som heller ikke har noe tenningssystem.

## Virkemåte
Oppgaven til en klassisk fordeler er todelt: å bryte strømmen til tennspolen slik at denne induserer en høyspenning til tennpluggen, og å lede denne spenningen til riktig tennplugg/sylinder. Fordeleren består av en rotor som på en firetaktsmotor går rundt med halvparten av motorens turtall, og et fordelerlokk som festes over rotoren. Rotoren er ofte koblet til kamakselen. Det er i en firesylindret motor fire kontaktpunkter på innsiden av fordelerlokket, som er koblet til hver sin tennplugg. Når rotoren roterer, blir det nesten kontakt mellom kontaktpunktet på rotoren og kontaktpunktene i fordelerlokket. Luftgapet er så lite at gnisten hopper over. Optimalt tidspunkt for tenning er avhengig av motorens turtall, gasspedalens stilling og en rekke andre parametre. En klassisk fordeler har kun to reguleringemekanismer for tenningstidspunkt: en sentrifugalregulator og en vakummembran. Disse er koblet til bryterplaten i fordeleren hvor stiftene sitter montert. (Stiftene bryter batterispenningen til tennspolen som igjen induserer høyspenning.) For å forhindre at stiftene brenner opp på grunn av gnistgapet som dannes hver gang de åpner, sitter en kondensator tilkoblet stiftene og reduserer slitasjen på kontaktene ved å lede strømmen vekk. Ved å bevege platen og derved stiftenes åpningstidspunkt kan man øke eller senke tenningstidspunktet avhengig av motorens belastning/turtall. Sentrifugalregulatoren kan øke fortenningen så mye som 30 grader avhenging av turtall. Vakumregulatoren kan senke tenningen med 3-5 grader når gasspedalen trykkes ned under akselerasjon. For riktig grunninnstilling av tenningstidspunkt kan en løsne og dreie fordeleren. Normalt ved tomgang er fortenningen satt til 5-12 grader. 

I en moderne motor med elektronisk innsprøytning har man gjerne elektronisk tenningsstyring. Strømmen i tennspolen slås da av og på av motorstyringsenheten (ECU-en). Slik kan altså tenningssystemet justere tenningstiden elektronisk og mer optimalt avhenging av turtall, temperatur, gasspådrag, avgassmåling etc. Tenningstidspunket fastsettes fortsatt som oftest av «bryterkontakten» i fordeleren selv om denne nå gjerne er et Hall-element eller en optisk gaffel. På nyere biler begynner en å flytte sensor for tenningstidspunkt til svinghjulet. Dette gir et mer presist tidspunkt. Da må grunninnstillingen justeres elektronisk.

## Alternativer til fordeleren
Fordeleren er naturlig nok en veldig aktuell gjenstand for slitasje, særlig blir bryterkontakten for tennspolen slitt. Anlegget mot knastaklingen blir også slitt slik at tenningstidspunktet forskyves.

I nye biler finner en ofte én tennspole per tennplugg (eller én for hvert par) – såkalt «coilpack» – som er en løsning som erstatter fordeleren. Da må tenningssystemet kunne kontrollere strømmen til hver av tennspolene. Dette kan også bli referert til som «direct ignition».

## Se også
*Tennspole
*Tennplugg
*Bensinmotor
Tyskland under Paralympiske vinterleker 2006

**[[Tyskland]]** deltok med tjue deltakere i de **[[paralympiske vinterlekene 2006]]** i Torino.

## Medaljer

### Gull
;Alpin skiidrett
:11. mars: Gerd Schönfelder, utfor for menn, stående
:12. mars: Gerd Gradwohl, utfor for menn, synshemmede
:14. mars: Martin Braxenthaler, super-G for menn, sittende
:16. mars: Gerd Schönfelder, storslalåm for menn, stående
:17. mars: Martin Braxenthaler, storslalåm for menn, sittende
:19. mars: Martin Braxenthaler, slalåm for menn, sittende

;Nordiske grener
:12. mars: Verena Bentele, langrenn 5&nbsp;km for kvinner, synshemmede
:14. mars: Verena Bentele, skiskyting 7,5&nbsp;km for kvinner, synshemmede

### Sølv
;Alpin skiidrett
:11. mars: Reinhild Möller, utfor for kvinner, stående
:13. mars: Gerd Schönfelder, super-G for menn, stående
:19. mars: Andrea Rothfuss, storslalåm for kvinner, stående

;Nordiske grener
:12. mars: Frank Höfle, langrenn 5&nbsp;km for menn, synshemmede
:14. mars: Josef Giesen, skiskyting 7,5&nbsp;km for menn, stående

### Bronse
;Nordiske grener
:11. mars: Wilhelm Brem, skiksyting 12,5&nbsp;km for menn, synshemmede
:11. mars: Verena Bentele, skiskyting 12,5&nbsp;km for kvinner, synshemmede
:12. mars: Thomas Ölsner, langrenn 5&nbsp;km for menn, stående

;Alpin skiidrett
:18. mars: Gerd Schönfelder, slalåm for menn, stående
:19. mars: Gerd Gradwohl, slalåm for menn, synshemmede

## Deltakere
;Nordiske grener
:Jörg Baldauf, Michael Bentele, Verena Bentele, Wilhelm Brem, Frank Höfle, Thomas Ölsner, Harald Thauer, Michael Weymann

;Kjelkehockey
:Gerd Bleidorn, Sebastiaan Disveld, Marius Hattendorf, Sebastian Kessler, Alexander Klein, Matthias Koch, Marco Lahrs, Robert Pabst, Raymund Patzelt, Rolf Rabe, Frank Rennhack, Udo Segreff, Sven Stumpe, Jorg Wedde

;Alpin skiidrett
:Martin Braxenthaler, Gerd Gradwohl, Christian Junghanns, Theresa Kempfle, Kevin Lindner, Reinhild Möller, Thomas Nolte, Frank Pfortmüller, Andrea Rothfuss, Gerd Schönfelder, Christiane Singhammer, Simon Voit

## Kilder
* Athletes and teams list by NPC

## Se også
* Tyskland ved de paralympiske leker
Bergensbaneløpet

**Bergensbaneløpet** er en årlig stafett mellom Oslo og Bergen som utkjempes mellom studenter fra Norges Handelshøyskole (NHH) og Handelshøyskolen BI. Stafetten består av omtrent 110 etapper med ulik lengde og høydeforskjell. 

Den første stafetten gikk av stabelen i 1973. Den gang stilte løperne til start på Universitetsplassen i Oslo og stafetten gikk under navnet «Kienzle-stafetten», ettersom datafirmaet Kienzle var hovedsponsor. I 1984 tok DnC over som hovedsponsor. Hvert år frem til 1977 gikk stafetten fra Oslo til Bergen. Stafetten går nå fra Bergen til Oslo hvert oddetall år og fra Oslo til Bergen hvert partall år. Stafetten var opprinnelig mellom siviløkonomstudentene ved BI Sandvika og NHH, men etter flyttingen fra Sandvika til Nydalen har tradisjonene blitt videreført av BI Oslo. De senere år har det blitt åpnet for en større andel studenter og kvoteløpere, men det er fortsatt en overvekt siviløkonomstudenter.

I begynnelsen gikk også stafetten sammenhengende dag og natt, og med svært få stopp underveis, men løpes nå over tre dager med flere stopp underveis.

## Vinnere
Av totalt 49 løp har NHH stukket av med seieren 40 ganger (1973-78; 1980-81; 1983-84; 1987-93; 1995; 1997-98; 2002-22 (unntak 2020 grunnet avlysning)) og BI ni ganger (1979; 1982; 1985-86; 1994; 1996; 1999-2001).

## Eksterne lenker
* BI sin offisielle Bergensbaneløpet side http://bbl.sbio.no 
* NHH sin offisielle Bergensbaneløpet side https://www.bergensbanelopetnhh.no/
Servitør

En **servitør** er en som serverer mat og drikke til gjestene, gjerne på en restaurant, men også i private hjem. Jobben til en servitør innebærer å istandsetting av alle typer lokaler for ulike arrangementer, dekking og pynting av bord, servering, tilbereding av retter ved gjestens bord og oppfølging av gjestene gjennom hele måltidet. Servitører har som regel en uniform, spesielt på temarestauranter.

Servitør er en fagutdanning på videregående skoles nivå, med grunnkurs i studieretning for restaurant og matfag, videregående kurs I i servitørfag på skole og to års læretid i bedrift. Våren 2005 var det 377 elever som fullførte serveringsfag på videregående kurs I.

I mange land er det vanlig å gi 10&ndash;20 prosent av regningen til servitørene i drikkepenger eller tips. For mange servitører er dette den viktigste inntektskilden ved siden av eventuell fast lønn. I Norge kan tips være inkludert i prisene, men det er ikke ofte tilfellet. Det er ulike meninger om bruk av tips.

**Servitrise** var hva det før var vanlig å kalle en kvinnelig servitør. Tidligere ble en servitør eller oppvarter kalt *kelner*. Ordet kommer fra det tyske *kellner* som stammer fra det latinske *cellarius*, det vil si «kjellermester». I tillegg fantes begrepene *spisesalstjenere* og *opvartere*.

## Se også
* Bordoppsett
* Bartender
* Munnskjenk
* Vinkelner (Sommelier)

## Referanser


## Eksterne lenker
* 
* Utdanning.no sin yrkesbeskrivelse av servitør
* Fagplan for utdanning til servitør, fra Utdanningsdirektoratets nettsted
Motorstyringsenhet

En **motorstyringsenhet** eller **motorstyreenhet**, også kalt **ECU** (engelsk: *engine control unit*), er en nødvendig styringsenhet i nyere bensinmotorer og dieselmotorer. En ECU styrer innsprøytningsdysene og tennspolen, og bestemmer hvor mye bensin som skal sprøytes inn i forbrenningskammeret, akkurat når det skal skje, 
etc. I motorer med turbo kan også ECU'en styre turbotrykket.  Selve systemet består gjerne av ett eller to kretskort innkapslet i en boks. Den er plassert i motorrommet, og blir ofte henvist til som «hjernen» i motoren.

Det er koblet en rekke sensorer til styringsenheten som f.eks. forteller den om oksygennivået i eksosen og temperaturen på inntaksluften. Dette er faktorer som er med på å bestemme detaljene rundt motorstyringen.

Ved trimming av motorer er det vanlig å skifte ut en liten microchip som befinner seg i ECUen. 

## Se også
* Drive-by-wire
Hofsjökull

**Hofsjökull** er en platåbre på Island. Den har et areal på 830 km² (2017) og er landets tredje største isbre etter Vatnajökull og Langjökull. Breens høyeste punkt er på 1&nbsp;782 meter over havet. Breen ligger i vestre del av Det islandske høylandet og nord for fjellkjeden Kerlingarfjöll.

Den ble tidligere også kalt Arnarfellsjökull, etter fjellet Arnarfell helt sør på breen. Navnet Hofsjökull er etter gården Hof i Vatnsdalur på Nord-Island.

Hofsjökull er utspring for en rekke elver. Mot øst renner Þjórsá og mot vest Jökullfall (sideelv til Hvítá). Mot nord renner Blanda, Austari-Jökulsá og Vestari-Jökulsá.

## Referanser




## Eksterne lenker
*
Rekkemotor

**Rekkemotor**, sylinderarrangement av en  stempelmotor. Rekkemotor  innebærer at sylindrene er plassert etter hverandre og ligger i samme plan som veivakselen. Dette er det mest vanlige blant motorer opp til seks sylindere. (Kalles også **I-motor)**.

Den «omvendte rekkemotoren» var ofte forkommende i  mindre fly som ble produsert i Europa på 1930- og 40-tallet. Veivakselen er plassert høyest og sylindrene henger i en rekke under. Dette gir flyet en smal nese, gir flyet mindre luftmotstand og piloten får fri utsikt uten at sylindrene sperrer for utsikten fremover. Eksempel på fly med omvendt rekkemotor er  de Havilland DH 71 Tiger Moth m.fl. mothtyper, Auster Autocrat, Klemm 35 samt SAAB Safir.

* rekkefirer(l4)
* rekkesekser(l6)
* rekkeåtter(l8)

## Se også
*Boksermotor
*Stjernemotor
*V-motor
Shelton Benjamin

**Shelton Albert Benjamin** (født 9. juli 1975) er en amerikansk fribryter i World Wrestling Entertainment *[[ECW]]*. Han har vært Intercontinental Champion tre ganger. Han har også vært WWE Tag Team Champion to ganger, begge gangene med Charlie Haas. De gikk under navnet «The World's Greatest Tag Team».

## Referanser


## Eksterne lenker
* 
* 
* 
* 
*  WWE-profil
Water frame

**Water frame** var en spinnemaskin som førte til et historisk vendepunkt. Water frame var den første maskinen som ble drevet av vannkraft.
Den ble oppfunnet av oppfinneren Richard Arkwright i 1769.
Crazy Horse (band)

**Crazy Horse** er et amerikansk rockeband, mest kjent som backingband for Neil Young på flere av hans utgivelser.  Bandet er av mange betraktet som USAs fremste garasjeband med et karakteristisk rufsete lydbilde.

Neil Young hentet inn Danny Whitten (gitar), Billy Talbot (bass) og Ralph Molina (trommer) fra gruppen The Rockets til sin andre soloutgivelse *[[Everybody Knows This Is Nowhere]]* (1969). De tre brøt ut av The Rockets og inngikk i et mer permanent samarbeid med Neil Young under navnet Crazy Horse. Bandet deltok også på Youngs neste utgivelse *[[After the Gold Rush]]* (1970). De benyttet anledningen til  å spille inn sitt første album, også kalt *Crazy Horse*, mens Neil Young var opptatt med sitt samarbeid i Crosby, Stills, Nash & Young. Nils Lofgren og Jack Nitzsche, begge med sterke bånd til Neil Young, bidro på albumet. Selv om albumet aldri ble noen kommersiell suksess, viste det at bandet hadde mer å fare med enn bare å opptre som backingband for andre. Danny Whittens *I Don't Want to Talk About It* fra albumet ble i 1975 spilt inn og gjort til en hit med Rod Stewart.

Crazy Horse deltok ikke på Youngs fjerde album *[[Harvest]]* (1972), men låten «The Needle and the Damage Done» fra albumet skal ha sitt utgangspunkt i blant annet Danny Whittens avhengighet av heroin. Whitten døde av en overdose 18. november 1972, og ble erstattet med Frank «Poncho» Sampedro i 1973. Sammen med Talbot og Molina har de tre utgjort Crazy Horse helt frem til i dag. Neil Youngs *[[Tonight's the Night (album)|Tonight's the Night]]* er dedikert Danny Whitten og Bruce Berry, en av Youngs roadies gjennom mange år som led samme skjebne som Whitten.

## Diskografi
Crazy Horse er kreditert på coveret til følgende Neil Young utgivelser:

* *[[Everybody Knows This Is Nowhere]]* (1969)
* *[[Zuma]]* (1975)
* *[[Rust Never Sleeps]]* (1979)
* *[[Live Rust]]* (1979)
* *[[Life (album)]]* (1987)
* *[[Ragged Glory]]* (1990)
* *[[Weld (album)]]* (1991)
* *Sleeps With Angels* (1994)
* *Broken Arrow* (1996)
* *Year of the Horse* (1997)
* *Greendale* (2003)
* *[[Americana (Neil Young & Crazy Horse-album)|Americana]]* (2012)
* *[[Psychedelic Pill]]* (2012)

I tillegg deltar de enkeltvis på flere andre av Youngs utgivelser.

### Crazy Horse
* *Crazy Horse* – 1971	
* *Loose* – 1972 
* *At Crooked Lake* – 1972
* *Crazy Moon* – 1978
* *Left for Dead* – 1989
* *Gone Dead Train: Best of Crazy Horse* – 2005
* *Scratchy: The Complete Reprise Recordings* – 2005

## Referanser


## Eksterne lenker
* 
*
Fatale egg

***Fatale egg*** (russisk: Роковые яйца, Rokovyje jajtsa) er en kortroman av den ukrainsk-russiske forfatteren Mikhail Bulgakov, utgitt første gang 1925 i samlinga *Diaboliade* av tidsskriftet *[[Nedra]]* i Moskva.

*Fatale egg* er en science fiction-fortelling med handling lagt til Moskva sommeren 1928. Her bruker Bulgakov sjangeren til en satire over betenkelige tendenser i sovjetsamfunnet. Fortellinga ble skrevet under den perioden av tidlig sovjetisk historie som kalles NEP-tida. Etter at fedrelandskrigen var vunnet, tillot Lenin og bolsjevikene en visse former for privat økonomisk virksomhet. Det resulterte i en kortvarig oppblomstring av økonomien, særlig i Moskva. Samtidig var det en periode med en frenetisk eksperimentering innafor alle kunstarter, og en uhemma framtidsoptimisme. Troen på at forskere, teknikere og kulturarbeidere sammen med folket skulle kunne skape en strålende framtid, var sterk. 

Fortellinga handler om den geniale naturvitenskapsmannen Vladimir Ipatjitsj Persikov, som en dag ved et tilfelle finner en stråle eller et særlig slags lys som viser seg å ha en overraskende virkning på egg av alle slags dyr. For det første vokser de utklekka individene raskt til mange ganger sin naturlige størrelse, og for det andre viser de en særlig aggressiv atferd. 

Når først pressen og dernest alle slags politiske kommissærer får fatt i nyheten, kommer eksperimentet ut av professor Persikovs kontroll, og når den erkerevolusjonære altmuligmannen Aleksander Semjonovitsj Rokk – som for øyeblikket er leder for et kollektivbruk i nærheten av Smolensk – med myndighetenes hjelp får fatt i oppfinnelsen, blir det farlig.

I en tidligere, ikke bevart versjon som forfatteren skal ha presentert ved en opplesning i Moskva, lot han begivenhetene ende i total katastrofe. Seinere innførte han en deus ex machina i sluttkapitlet som bringer verden tilbake til det normale igjen.

Denne og andre lite politisk korrekte historier bidro til at Bulgakov midt på 1920-tallet fikk store problemer med sensuren. Stalin skal personlig ha grepet inn mot forfatterskapet ved å plassere Bulgakov i en stilling som direktør ved Moskvas kunstneriske teater, og han tilbrakte resten av sitt liv som systemtro skuespillforfatter og regissør. Imens skrev han for skrivebordsskuffen, og de seinere verkene hans ble enten utgitt utenlands etter hans død, eller først under glasnost på slutten av 1980-tallet.
Carlito

**Carlos** «**Carly**» **Edwin Colón jr.** (født 21. februar 1979 i Santurce, Puerto Rico) best kjent som **Carlito Caribbean Cool** eller bare **Carlito**, er en puertoricansk fribryter i World Wrestling Entertainments *[[WWE Raw|RAW]]*. Han er sønnen til den legendariske fribryteren Carlitos Colón.

## Titler
* **[[World Wrestling Council]]**
** WWC Universal Heavyweight Championship ×11
** WWC Tag Team Championship ×2

* **[[World Wrestling Entertainment]]**
** WWE United States Championship
** WWE Intercontinental Championship

## Referanser


## Eksterne lenker
* 
* 
* 
* 
*  WWE-profil
Eda skanse

**Eda skanse** lå i Eda sogn i Värmland ca. 15&nbsp;km. fra den norske grensen, straks syd for Eda kirke ved hovedveien til Karlstad. Sammen med Morast skanse lenger nord var den anlagt for å forhindre norske innfall i Värmland. Eda skanse ble anlagt omkring 1650, men allerede 1657 inntatt av nordmennene.

Under den store nordiske krig ble skansen satt i forsvarsstand igjen og tjente som replipunkt. Den samme rolle spilte den også i 1808 og 1818.

## Referanser


## Eksterne lenker
*
Japan under Paralympiske vinterleker 2006

**[[Japan]]** deltok med førti deltakere i de **[[paralympiske vinterlekene 2006]]** i Torino i Italia.

## Medaljer

### Gull
;Nordiske grener
:11. mars: Miyuki Kobayashi, skiskyting 12,5&nbsp;km for kvinner, synshemmede

;Alpin skiidrett
:17. mars: Kuniko Obinata, storslalåm for kvinner, sittende

### Sølv
;Alpin skiidrett
:12. mars: Kuniko Obinata, utfor for kvinner, sittende
:14. mars: Kuniko Obinata, super-G for kvinner, sittende
:16. mars: Masahiko Tokai, storslalåm for menn, stående
:17. mars: Taiki Morii, storslalåm for menn, sittende

;Nordiske grener
:14. mars: Miyuki Kobayashi, skiskyting 7,5&nbsp;km for kvinner, synshemmede

### Bronse
;Nordiske grener
:11. mars: Shoko Ota, skiskyting 12,5&nbsp;km for kvinner, stående

;Alpin skiidrett
:19. mars: Tatsuko Aoki, slalåm for kvinner, sittende

## Deltakere
;Alpin skiidrett
:Toshiro Abe, Tatsuko Aoki, Junichi Fujisaku, Junichi Hasegawa, Shinji Inoue, Akira Kano, Gakuta Koike, Naoya Maruyama, Hiraku Misawa, Taiki Morii, Hiroshi Nojima, Kuniko Obinata, Naomi Sasaki, Takeshi Suzuki, Yoshiko Tanaka, Akira Taniguchi, Masahiko Tokai

;Kjelkehockey
:Mikio Annaka, Takayuki Endo, Shinobu Fukushima, Naohiko Ishida, Tadashi Kato, Makoto Majima, Junichi Matsui, Eiji Misawa, Mitsuri Nagase, Taimei Shiba, Satoru Sudo, Kazuhiro Takahashi, Toshifumi Takeuchi, Daisuke Uehara, Mamoru Yoshikawa

;Nordiske grener
:Momoko Dekijima, Hiroshi Denda, Hiroshi Kato, Minoru Kobayashi, Miyuki Kobayashi, Hiroyuki Nagata, Yoshihira Nitta, Shoko Ota

## Referanser


## Eksterne lenker
* Athletes and teams list by NPC
Rick Swenson

**Rick Swenson** (født i Minnesota, USA) er en amerikansk hundekjører fra Two Rivers, Alaska, USA. 

Swenson flyttet til Alaska i 1973 for å kunne drive med hundekjøring. Han deltok for første gang i Iditarod i 1976 der han ble nummer 10. Året etter vant han verdens lengste hundesledeløp, og den bedriften gjentok han i 1979, 1981, 1982 og 1991. Med sine fem seire er han den mestvinnende hundekjøreren i løpets historie. Swenson har også rekorden for flest deltagelser i Iditarod, og den er etter Iditarod 2006 på 29 løp. Totalt har han gjennomført løpet 28 ganger, og den eneste gangen han har brutt var i 2005 da han brøt ved sjekkpunktet McGrath. 

I 1980 ble hundesledeløpet Kuskokwim 300 arrangert for første gang med Rick Swenson som vinner. Han vant også dette løpet i 1984.

## Plasseringer i Iditarod

## Eksterne lenker
* 
Biografiside fra Cabela
Polen under Paralympiske vinterleker 2006

**[[Polen]]** deltok med ti deltakere i de **[[paralympiske vinterlekene 2006]]** i Torino.
__NOTOC__
## Medaljervinnere
 

## Deltakere
;Nordiske grener
:Wieslaw Fiedor, Grazyna Gron, Jan Kolodziej, Katarzyna Rogowiec, Kamil Rosiek, Anna Szarota, Robert Wator

;Alpin skiidrett
:Bogdan Mirski, Jaroslaw Rola, Andrzej Szczesny, Lukasz Szeliga

## Kilder
* Athletes and teams list by NPC
* Resultater fra paralympic.org

## Se også
* Polen ved de paralympiske leker
Tsjekkia under Paralympiske vinterleker 2006

**[[Tsjekkia]]** deltok med fem deltakere i de **[[paralympiske vinterlekene 2006]]** i Torino, alle innen alpin skiidrett.

## Medaljer

### Sølv
;Alpin skiidrett
:14. mars: Anna Kuliskova, super-G for kvinner, synshemmede

## Deltakere
;Alpin skiidrett
:Jan Dostal, Radim Kozlovsky, Anna Kuliskova, Stanislav Loska, Michal Nevrkla

## Kilder
*Athletes and teams list by NPC

## Se også
*Tsjekkia ved de paralympiske leker
Avenida de los Insurgentes

**Avenida de los Insurgentes** er en aveny i Mexico by. Den sies å være verdens lengste aveny. Den strekker seg over 28,8 kilometer, og går gjennom hele byen fra nord til sør. Langs Avenida de los Insurgentes er det et stort antall restauranter, diskoteker og moderne bygninger. Et sentralt knutepunkt er Glorieta de los Insurgentes, en stor rundkjøring rett ved Zona Rosa, hvor avenyen forbindes med bl.a. Avenida Chapultepec, og hvor metrostasjonen Insurgentes ligger.

Avenyen har på det meste fire kjørefelt i hver kjørereting, hvorav ett av dem er reservert for metrobús og sperra av med gule klosser.

Avenida de los Insurgentes er i dag delt inn i tre deler med ulike navn:
* **Insurgentes Norte**, fra Indios Verdes til Ribera de San Cosme.
* **Insurgentes Centro**, fra Ribera de San Cosme til Paseo de la Reforma.
* **Insurgentes Sur**, fra Paseo de la Reforma til Monumento al Caminero.

## Beskrivelse
Avenida de los Insurgentes er byens lengste vei, og kanskje verdens lengste aveny. Med sine 28,8 kilometer er den en av de viktigste gjennomfartsårene i Mexico by. Den strekker seg fra Guadalupe-akvedukten i nord, hvor den munner ut i motorveien til Pachuca, til krysset med Viaducto Tlalpan i sør, hvor den munner ut i motorveien til Cuernavaca. I nord går den hovedsakelig forbi boligområder, mens den lenger sørover omsluttes av butikker, kontorbygninger, banker, restauranter og utesteder. I sør går den gjennom Ciudad Universitaria før den fortsetter mot motorveien til Cuernavaca.

## Historie
Avenyen ble bygd på begynnelsen av 1900-tallet for å forbinde det historiske sentrum med de sørlige delene av byen. Den het opprinnelig *Vía del Centenario*. I Miguel Alemán Valdés' presidentperiode bytta den navn til Avenida de los Insurgentes for å hedre De tre garantiers armé, eller Insurgentes-armeen, som spilte en viktig rolle under Mexicos uavhengighetskrig. I denne perioden ble den også utvida nordover.

## Viktige steder langs avenyen
**Insurgentes Norte**

* Indios Verdes
* Colonia Lindavista
* Centro Médico La Raza
* Monumento a La Raza
* Torre Insignia
* Jernbanestasjonen Buenavista
* Colonia Santa María la Ribera

**Insurgentes Centro**

* Monumento a la Madre
* Cuauhtémoc-monumentet

**Insurgentes Sur**

* Zona Rosa
* Glorieta de los Insurgentes
* World Trade Center Mexico
* Torre Mural
* Polyforum Cultural Siqueiros
* Parque Hundido
* Teatro de los Insurgentes
* Álvaro Obregón-monumentet
* Ciudad Universitaria
* Kjøpesenteret Perisur
* Det arkeologiske funnstedet Cuicuilco
* Kjøpesenteret Plaza Inbursa
* Den økologiske parken Peña Pobre
* Torre Telmex
* Fuentes Brotantes
* Monumento al Caminero

## Eksterne lenker
* 
* Avenida de los Insurgentes hos Distrito Federals samferdselsdepartement
Chris Mordetsky

**Christopher** «**Chris**» **Mordetsky** (født 8. januar 1983), bedre kjent som **Chris Masters**, også kjent som «**The Masterpiece**», er en amerikansk fribryter i World Wrestling Entertainments *[[WWE Raw|RAW]]*. Ingen har ennå klart å knekke hans «Masterlock» (full nelson), unntatt Bobby Lashley. Mordetsky er per @ ute i suspensjon etter å testet positivt i en doping test.

## Titler
* **[[Ohio Valley Wrestling]]**
** OVW Southern Tag Team Championship ×3

## Referanser


## Eksterne lenker
* 
* 
* 
* 
*  WWE-profil
Italia under Paralympiske vinterleker 2006

**[[Italia]]** var vert for de niende **[[paralympiske vinterleker 2006|paralympiske vinterlekene 2006]]** i Torino, og deltok selv med trettini deltakere. De var en av fem nasjoner som deltok i alle fire idretter; de fire andre var Canada, Norge, Sverige og USA.

## Medaljer

### Gull
;Alpin skiidrett
:14. mars: Gianmaria Dal Maistro, super-G for menn, synshemmede
:17. mars: Silvia Parente, storslalåm for kvinner, synshemmede

### Sølv
;Alpin skiidrett
:17. mars: Gianmaria Dal Maistro, storslalåm for menn, synshemmede
:19. mars: Daila Dameno, slalåm for kvinner, sittende

### Bronse
;Alpin skiidrett
:12. mars: Silvia Parente, utfor for kvinner, synshemmede
:14. mars: Silvia Parente, super-G for kvinner, synshemmede
:17. mars: Daila Dameno, storslalåm for kvinner, sittende
:19. mars: Silvia Parente, slalåm for kvinner, synshemmede

## Deltakere
;Nordiske grener
:Ermenegildo Arnoldi, Franz Gatscher, Enzo Masiello, Pamela Novaglio, Francesca Porcellato, Daniele Stefanoni

;Kjelkehockey
:Bruno Balossetti, Danilo Bosio, Gianluca Cavaliere, Andrea Chiarotti, Giovanni Colaone, Fabrizio Cozzi, Orazio Fagone, Ivan Ghironzi, Luigi Grill, Gregory Leperdi, Ambrogio Magistrelli, Francesco Mancuso, Hermann Oberparleiter, Adriano Rossetti, Werner Winkler

;Alpin skiidrett
:Luigi Bertanza, Ugo Bregant, Melania Corradini, Gianmaria Dal Maistro, Dameno Daila, Luca Maroffio, Emanuele Pagnini, Silvia Parente, Florian Planker, Michael Stampfer, Vindicio Vescovi, Fabrizio Zardini

;Rullestolcurling
:Rita Dal Monte, Pierino Gaspard, Christian Lanthaler, Egidio Marchese, Emanuele Spelorzi, Andrea Tabanelli

## Kilder
* Athletes and teams list by NPC

## Se også
* Italia ved de paralympiske leker
Rick Casillo

**Rick Casillo** (født 14. mars 1973 i New York, USA) er en amerikansk hundekjører fra Big Lake, Alaska, USA. 

Casillo flyttet til Alaska i 1999, og han begynte også med hundekjøring dette året. 

I 2004 debuterte han i Iditarod med en 57.-plass. Neste gang han deltok i verdens lengste hundesledeløp var i 2006, og i dette løpet ble han nummer 34. Framgangen på 23 plasseringer siden hans første løp gjorde at Casillo ble kåret til *Hundekjøreren som har hatt størst framgang* i 2006.

Rick Casillo jobber som guide i tillegg til hundekjøring.

## Plasseringer i Iditarod

## Eksterne lenker
* 
* Biografiside fra Cabela